**သင်ခန်းစာ (၁၂)**

**မျိုးစေ့ကဲ့သို့ပုပ်ပွရခြင်း**

**စက်တင်ဘာလ ၁ဝ - ၁၆**

ဥပုသ်နေ့မွန်းလွဲပိုင်း စက်တင်ဘာလ ၁ဝ ရက်

ဖတ်ရန်ကျမ်းချက်များ။ ဖိလိပ္ပိ ၂း၅-၉။ ရောမ ၁၂း၁၊ ၂။ ၁ရာ၊ ၂း၁၂-၃း၁၈။ ၁ရာ၊ ၁၃း၁-၁၄။ ဇာခရိ ၄း၁-၁၄။

အလွတ်ကျမ်းချက်

 ‘‘ငါအမှန်အကန်ဆိုသည်ကား၊ မြေ၌ကျသောစပါးစေ့သည် မပျက်လျှင် တစ်ခုတည်းနေ၏။ ပျက်လျှင် မူကား၊ များစွာသော အသီးကိုသီးတတ်၏’’ (ယောဟန် ၁၂း၂၄)။

 ယေရှုရှင်ဥပမာပေးသော ဂျုံစပါးပေါက်ခြင်း၏သင်ခန်းစာသည် ဘုရားရှင်၏ အလိုတော်အတိုင်း အသက်ရှင်ရန် သင်ခန်းစာဖြစ်သည်။ ပထမ ဦးဆုံးကြွေကျရသည်။ ကြွေကျလာသောဂျုံစေ့များသည် မည်သည့် အပေါ်ကျမည်ကို ကြိုတင်ခန့်မှန်း၍မရပါ။ မြေပေါ်ကျရောက်သွားရန်သာရှိသည်။ ပတ်ဝန်းကျင်ရှိ မြေပေါ် အမှိုက်သရိုက်များအပေါ်သို့ကျရောက်သွားနိုင်သည်။

 ဒုတိယအချက်မှာ အချိန်ကိုစောင့်ရန်ဖြစ်သည်။ ဂျုံစေ့ကလေးများ မြေဆီလွာပေါ် ရှိနေရခြင်း အချိန် ဖြစ်သည်။ မည်သို့ဖြစ်လာမည်ကိုမခန့်မှန်း တတ်ပါ။ အနာဂတ်မည်သို့ဖြစ်မည်မှာ ဂျုံစပါးစေ့၏ ကြမ္မာသာ ရှိသည်။

 တတိယအချက်မှာ ပုပ်ပွသွားရခြင်းဖြစ်သည်။ ဂျုံစပါးစေ့သည် ပုံသဏ္ဌာန်မပျက်ရှိနေလျှင်၊ သက်သက်သာသာရှိနေလျှင် မည်သည့်ကောင်းကျိုး မျှမရရှိနိုင်ပါ။ ပေးဆပ်မှုရှိရလိမ့်မည်။ ပုပ်ပွသွားရမည်။ ရှိရင်းစွဲပုံသဏ္ဌာန် ကိုစွန့်လွတ်ပစ်ရပါမည်။ အစေ့ဘဝမှအသီးသီးလာနိုင်သောအပင်အညှောက် ဘဝကို ခံယူနိုင် မှသာ အောင်မြင်ခြင်းရရှိနိုင်မည်။ များစွာသီးတတ်လာမည်။

**တစ်ပတ်တာသတိပြုရန်။** ဘုရားရှင်၏အလိုတော်သည်သာကျွန်ုပ်တို့ အတွက်အကောင်းဆုံးဟု သိနေလျှင် အဘယ်ကြောင့်ခက်ခဲသောအချိန်ကို လက်ခံရွေးချယ်ရန်လိုပါသနည်း။ ခရစ်တော်မည်သို့သော ပုံပမာကိုပြသသွား ခဲ့သနည်း။ ဂျုံစပါးစေ့ပုပ်ပွသွားမှ အသီးများစွာသီးလာနိုင်သကဲ့သို့ သင်၏ အသက်တာသည် ခက်ခဲခြင်းနှင့်ရင်ဆိုင်ရမှ အောင်မြင်မည်ဖြစ်ကြောင်း သင်လက်ခံနိုင်ပါသလား။

တနင်္ဂနွေနေ့ စက်တင်ဘာလ ၁၁ ရက်

အမှုတော်၌ပါဝင်ရန်ဆက်ကပ်ခြင်း

 ဖိလိပ္ပိ ၂း၅-၉ ကိုဖတ်ပါ။ အရေးကြီးသောသတင်းစကားမည်သို့ ရှိသနည်း။

------------------------------------------------- -------------------------------------------------

 ထုံးစံဓလေ့များသည် လူ၏အခွင့်အရေးအားလုံးကိုဆန့်ကျင်တတ် ကြသည်။ အားလုံးကောင်း၍ လိုအပ်သောအရာ၊ သင့်လျော်သောအရာများ ဖြစ်နေသည်။ သို့သော် ယေရှုရှင်၌ ဘုရားသခင်၏ ထားသော နိုင်ငံတော်ကို ကျွန်ုပ်တို့အမွေခံရရှိနိုင်ရန် ကျွန်ုပ်တို့သည် ရှိသမျှအခွင့်အရေးအားလုံးကို ပေးအပ်ရပါမည်။ ခက်ခဲမည်၊ ပြင်းထန်သောအခြေအနေ ဖြစ်ကောင်းဖြစ်လာနိုင်မည်။

 ယေရှုမည်သို့ပြုခဲ့သည်ကိုသတိပြုပါ။ (ဖိလိပ္ပိ ၂း၅-၈)။ ခမည်း တော်ကို မိမိဆက်ကပ်ခြင်း အဆင့်သုံးဆင့် ရှိသည်။ ပထမဦးဆုံးရှင်ပေါလု သတိပေးချက်၌ ‘ယေရှုခရစ်၌ရှိသောထိုစိတ်သဘောကို သင်တို့၌လည်းရှိစေ ကြလော့’ (ဖိလိပ္ပိ ၂း၅)။

 ကျွန်ုပ်တို့လူသားများကိုကယ်တင်ရန်အလိုငှာ ယေရှုရှင်သည် ခမည်းတော်ကိုခွဲခွာ၍ ကမ္ဘာလောကသို့ ဆင်းလာကာ ညည်းတွားငိုကြွေးခြင်း ဘဝကိုခံယူခဲ့သည်။ (ဖိလိပ္ပိ ၂း၆၊ ၇)။

 ယေရှုရှင်သည် ကြီးမြတ်သောဘုန်းကြီးသောသူကဲ့သို့လာခြင်းမျိုး မဟုတ်ပါ။ လူတွေ၏ အစေခံကဲ့သို့ ဆင်းလာခဲ့ခြင်းဖြစ်သည်။ (ဖိလိပ္ပိ ၂း၇)။

 လူသားတို့၏အစေခံတစ်ဦးကဲ့သို့ဖြစ်ရခြင်း၌ ယေရှုရှင်သည် ကြာမြင့်စွာ အသက်ရှည် နေထိုင်ခဲ့ခြင်းမျိုး မဟုတ်ပါ။ သို့သော် နာခံခြင်းနှင့်အတူ သေခြင်းကိုရွေးချယ်ခဲ့သည်။ သူအသေခံပုံသည်လည်း အဆင့်အတန်းရှိ သူများကဲ့သို့မဟုတ်ပါ။ ဘုန်းစည်းစိမ်နှင့်တကွအသေခံခြင်းမျိုးလည်း မဟုတ်ပါ။ နာခံမှုအပြည့်ဖြင့် အသေခံတော် မူခဲ့သည်။ ‘လက်ဝါးကပ်တိုင်မှာ အသေခံခြင်းတိုင်အောင် အစေကျွန်ခံ၍ ကိုယ်ကိုကိုယ်နှိမ့်ချတော်မူ၏’ (ဖိလိပ္ပိ ၂း၈)။

 ယေရှုရှင်၏ပုံပမာတော်သည် ကျွန်ုပ်တို့အသက်တာအတွက် ပုံစံ နမူနာမည်သို့ဖြစ်စေပါသနည်း။ အမှန်ဖြစ်၍ အမျိုးအစားကောင်းသောအရာ တိုင်းကိုကာကွယ်ထားရမည်ဖြစ်သည်။ တစ်ခါတစ်ရံ လက်လွတ် ပစ်ရန်လိုကြောင်း သင်မည်သို့ရှင်းလင်းနိုင်မည်နည်း။ ဖိလိပ္ပိ ၂း၉ ကိုဖတ်ပါ။ ကိုယ်တော်သည် ခမည်းတော်၏ဆန္ဒအရလုပ်ဆောင်ခဲ့ကြောင်းကို အဆိုပါ ကျမ်းချက်မှ မည်သို့နားလည်၍ကူညီပေးသနည်း။

 သန့်ရှင်းသောဝိညာဉ်တော်၏အထံမှ ဥာဏ်ပညာကိုတောင်းခံပါ။ ကျွန်ုပ်တို့ယခုစွဲကိုင်ထားသော အမှန် တရားသည် ယေရှုရှင်ကိုဆက်ကပ်ရန် မည်သို့အဟန့်အတားမျိုးဖြစ်စေပါသနည်း။ မိသားစုအတွက်၊ အသင်းတော် အတွက်၊ ပတ်ဝန်းကျင်ရှိလူသားများအတွက် မည်သို့အခက်အခဲဖြစ်မိပါ သနည်း။ မည်သည့် နည်းဖြင့် အခြားသူအတွက် ကျွန်ုပ်တို့အနစ်နာခံရန် လိုပါသေးသနည်း။

တနင်္လာနေ့ စက်တင်ဘာလ ၁၂ ရက်

ဘုရားရှင်၏အလိုတော်ကိုမသိရမီသေခြင်းရောက်လာသည်

 အများစုသောခရစ်ယာန်တို့သည် မိမိတို့၏အသက်တာ၌ ဘုရားရှင် ၏အလိုကို ရိုးသားစွာရှာလိုကြသည်။ ဘုရားသခင်၏အလိုတော်ကိုသာ ကျွန်ုပ်တို့သိခဲ့လျှင် ကိုယ်တော်အတွက်ကျွန်ုပ်အသက်တာကိုဆက်ကပ်ပါမည်။ သို့သော် ထိုကတိတော်ကိုပေးပြီးနောက်မှ ကိုယ်တော်၏အလိုတော်နှင့်ဆိုင် သောအရာများကို နားမလည် ရှုပ်ထွေးဆဲရှိသည်။ ထိုရှုပ်ထွေးခြင်းအကြောင်း ကို ရောမ ၁၂း၁၊ ၂ တွင်တွေ့ရသည်။ ရှင်ပေါလုမှ ဘုရားရှင်၏ အလိုတော် ကိုသိရှိနိုင်သောအကြောင်းကိုဖော်ပြပေးထားသည်။ ယင်းနောက်မှ အထူး အရေးကြီးသော အချက်ကိုပြုလုပ်ပေးခဲ့သည်။ သင်သည် ဘုရားရှင်၏ အလိုတော်ကိုသိရှိလိုလျှင် အလျင်အဦးဆုံး ဆက်ကပ်မှုကို ပြုရပါမည်ဟုဆိုသည်။

 ရောမ ၁၂း၁၊ ၂ ကိုဖတ်ပါ။ ရှင်ပေါလုအနေဖြင့် ဘုရားရှင်၏ အလိုတော်ကိုသိနိုင်ရန် စမ်းသပ်၍အတည်ပြုနိုင်သောလုပ်ရပ် (ရောမ ၁၂း၂ တွင်ဖော်ပြထားသည် သိနိုင်သောအချိန်မှာ -

(၁) ဘုရားရှင်၏ကရုဏာတော်ကို သေချာစွာနားလည်နိုင်သောအချိန် (ရောမ ၁၂း၁)။

(၂) ကျွန်ုပ်တို့၏ကိုယ်ကိုအသက်ရှိသောပူဇော်သကာအဖြစ်တင်လှူဆက်ကပ် ခြင်းအချိန် (ရောမ၊ ၁၂း၁)။

(၃) အသိစိတ်များကိုပြန်လည်ဆန်းစစ်ချိန် (ရောမ ၁၂း၂)။

 အသိစိတ်ကိုပြောင်းလဲပစ်မှသာလျှင်၊ အသစ်ပြုပြင်မှသာလျှင် ဘုရားရှင်၏ အလိုတော်ကို နားလည်နိုင် ပါမည်။ ထိုအသိစိတ်ပြုပြင်ပြောင်းလဲခြင်းသည် အတ္တသဘောကိုသေစေခြင်းကိုဆိုပါသည်။ ကိုယ်တော်သည် ရိုးရိုးဒုက္ခခံခြင်းမျိုးမဟုတ်၊ အသေခံသည်အထိဖြစ်သည်။

 သင်၏အတ္တကိုမသေစေနိုင်သောအချက်ရှိနေလျှင် သန့်ရှင်းသော ဝိညာဉ်တော်ကို တောင်းခံ၍ ကူညီ စေပါ။ ဘုရားရှင်အတွက်အသက်ရှိသော ပူဇော်သကာဖြစ်စေရန် သန့်ရှင်းသောဝိညာဉ်တော်ကို မစကူညီစေပါ။

အတ္တကိုမသေစေနိုင်သောအခြေအနေမျိုး၌ ဘုရားရှင်သည် ပြင်းထန်သောစစ်ကြောခြင်းခံစေပြီး ကျွန်ုပ်တို့ကို ပြန်၍သတိရစေပါသည်။ ကျွန်ုပ်တို့၏ ဒုက္ခပြသနာသည် အပြစ်ကိုရင်ဆိုင်ရန်အတွက် သက်သက်ချည်းမဟုတ်ပါ။ ယေရှုရှင်ကျွန်ုပ်တို့အတွက်ပေးဆပ်ပေးသောအရာကို မြင်တွေ့သိရှိစေသေးသည်။ အဲလစ်ဇဘက်အဲလီအိုက်၏ ရေးသားချက်၌ ‘ကျွန်ုပ်တို့၏နှလုံးသားကိုအပ်နှံ ခြင်းသည် ကပ်တိုင်တော်အကြောင်းကို သဘောပေါက် လာခြင်း ပင်ဖြစ်သည်။ ကိုယ်တိုင်အသေခံခြင်းသည် ကယ်တင်ရှင်၏ဒုက္ခဆင်းရဲခြင်း အတွေ့အကြုံကိုသာ အစပြုသိနိုင်ရုံရှိသည်။ ကျွန်ုပ်တို့ခံရသော ဒုက္ခဆင်းရဲခြင်း အတွက် ကိုယ်တော်သည် သူနှင့်မိတ်သဟာယပြုရန် ခေါ်တော်မူခြင်းပင်ဖြစ်သည်။ အဲလစ်ဇဘက်အဲလီအိုက်၏ ရေးသားချက်မှာ မေတ္တာမေးခွန်းစာအုပ် စာမျက်နှာ ၁၈၆၊ ၁၉၉၆ ကို ကိုးကားယူထားသည်။

 ရောမ ၁၂း၁၊ ၂ ကျမ်းချက်ကိုဖတ်ပြီး ဆုတောင်းပါ။ သင်သည် ပူဇော်ခံယဇ်တစ်ပါးအဖြစ်ရောက်ရှိနိုင်ရန် သင်၌ယေရှုရှင်ခံစားခဲ့ရသော နာကျင်မှုဒုက္ခအပေါင်းကိုနားလည်သဘောပေါက်နိုင်စေရန် သင့်ကိုမည်သို့ အထောက် အကူ ဖြစ်စေသနည်း။ ယေရှုရှင်၏ဒုက္ခဆင်းရဲခြင်းအပေါ်နားလည် နိုင်ပြီး ကိုယ်တော်နှင့် မိတ်သဟာယ ဖွဲ့နိုင်ရန် မည်သို့အထောက်အကူဖြစ်စေ ပါသနည်း။

အင်္ဂါနေ့ စက်တင်ဘာလ ၁၃ ရက်

နားစွင့်တတ်သောဆန္ဒသဘော

 ‘ထာဝရဘုရားသည်လည်း ရှေ့နည်းတူလာရပ်လျက်၊ ရှမွေလ၊ ရှမွေလဟုခေါ်တော်မူလျှင်၊ ရှမွေလက၊ အိုထာဝရဘုရားအမိန့်ရှိတော်မူပါ။ ကိုယ်တော်ကျွန်ကြားပါသည်ဟုလျှောက်လေသော်’ (၁ရာ၊ ၃း၁ဝ)။

 သင့်အနေဖြင့် သန့်ရှင်းသောဝိညာဉ်တော်၏တိုးညင်းသောအသံဖြင့် ပြောနေသည်ကိုကြားရသော်လည်း လျစ်လျူရှုခဲ့ဖူးပါသလား။ အကျိုးဆက်မှာ အရာအားလုံးအမှောက်အမှားဖြစ်သွားရခြင်းနောက် ကိုယ်ကိုကိုယ် ပြန်၍ စဉ်းစားမိသည်မှာ ဟာ၊ ဘာကြောင့်ငါနားမထောင်မိပါလိမ့်ကွာ စသည် နောင်တအတွေးမျိုးရရှိခဲ့ဖူးသည်။

 ပထမဦးဆုံးရှမွေလ၏ရှင်းပြချက်၌ လူအိုကြီးတစ်ယောက်နှင့် ဘုရားစကားနားမထောင်သော သူ၏သား နှစ်ယောက်၊ ထိုနောက် သူငယ်လေး တစ်ယောက်အကြောင်းဖြစ်သည်။ ဘုရားရှင်မှ ကျပ်တည်းစွာ သတိပေး နေပါလျက် အချိုးပြောင်းရန်လိုအပ်သူတို့သည် နားမထောင်ပြောင်းလဲခြင်းမရှိပါ။ ၁ရာ၊ ၂း၁၂-၃း၁၈ ကိုဖတ်ပါ။ ဘုရားစကားနားထောင်သူနှင့် နားမထောင်သူတို့၏အကြား မည်မျှကွာခြားသနည်း။

------------------------------------------------- -------------------------------------------------

 ဧလိ၏သားတို့သည် ဘုရားကိုဦးထိပ်ပန်ရမည့်အစား အခြားကိစ္စ များကိုသာဦးစားပေးကြသည်။ ဧလိသည် ဘုရားရှင်၏စကားတော်ကို ကြားခဲ့ရပါလျက် သားများကိုပြောဆိုသတိပေးခြင်းပြုသည့်ပုံစံမှာ ပြောသာ ပြောသည်၊ အလေးအနက်ပြုပြင်ခြင်းမရှိပါ။ သားတို့သည်လည်း ဘုရားရှင်၏ အလိုတော်အသေးစိတ်၊ ဆက်ကပ်လုပ်ဆောင်လိုစိတ်မရှိပါ။ သူငယ်လေး ရှမွေလနှင့်ယှဉ်သော် လုံးဝအသုံးမတန်သောသူများဖြစ်သည်။

 တရားဟောဆရာချားလ်စတန်နလေမှသွန်သင်ရာ၌ ဘုရားသခင်၏ အသံတော်ကို ကြားခံလမ်းကြောင်း ဖြစ်စေရန်လိုသည်ဟုဆိုသည်။ သူဆက်လက်၍ ပြောသည်မှာ သန့်ရှင်းသော ဝိညာဉ်တော်သည် အကြောင်း ကြားရုံသက်သက် စကားမြွက်ဆိုတတ်သည်မဟုတ်ပါ။ တုံ့ပြန်မှုကိုလိုချင်၍ပြောခြင်းဖြစ်သည်။ ကျွန်ုပ်တို့ စိတ်ဝင်စားသော အကြောင်းကို သန့်ရှင်းသောဝိညာဉ်တော်သည် သိရှိနေပါသည်။ အချိန်ကိုသူစောင့်နေပါသည်။ ပြဿနာတစ်စုံတစ်ရာ ပေါ်ပေါက်လာပါက သန့်ရှင်းသောဝိညာဉ်တော်သည် တိတ်ဆိတ်နေလျက် ရှိသည်။ သူ၏စကားသံကို ကျွန်ုပ်တို့ကြားနိုင်သည်အထိ၊ နားထောင် လိုက်လျှောက်နိုင်သည်အထိ စောင့်ဆိုင်း တော်မူသည်။

 စတန်နလေဆိုလိုသောကြားခံလုံလောက်ခြင်းသဘောသည် မည်သည့် အကြောင်းကိုဆိုလိုပါသနည်း။ ဘုရားရှင်နှင့်ပွင့်လင်းစွာဆက်ဆံနေသည့် အကြောင်းစဉ်းစားလျှင် မည်သည့်ကြားခံအရာမှ သင်၏နာခံခြင်းနှင့် ဘုရားရှင်၏ စကားကိုနားထောင်ရန် အနှောင့်အယှက်ဖြစ်စေပါသနည်း။ ဘုရားရှင်၏အသံတော်ကို ရှင်းလင်းစွာ နာခံလိုက်လျှောက်ရန် သင့်အသက်တာ၌ မည်သည့်အရာလိုအပ်နေသနည်း။ ကိုယ်တော်၏လမ်းညွန်မှုကိုနာခံရန် မည်သို့ဆုံးဖြတ်ထားသနည်း။

ဗုဒ္ဓဟူးနေ့ စက်တင်ဘာလ ၁၄ ရက်

ကိုယ်ကိုကိုယ်ယုံကြည်ထားခြင်း

 ဧဝသည်ဧဒင်ဥယျာဉ်အတွင်းအပြစ်ပြုခဲ့စဉ် ဘုရားစကားကို သံသယ ရှိနေခြင်းအကြောင်းမှ အစပြုလာ ခဲ့သည်။ သူမ၏စိတ်ထဲ၌ရှိလာသောပြသနာမှာ အကောင်းနှင့်အဆိုးကိုခွဲခြားနိုင်သော ဥာဏ်အသိ သဘောကို ရယူလိုခြင်းပင်ဖြစ် သည်။ သူမ၏ဆုံးဖြတ်မှုအပေါ် ယုံကြည်စိတ်ချခဲ့သည်။ ဘုရားရှင်၏ စကားကိုဆန့်ကျင်၍ ကျွန်ုပ်တို့သည် ကိုယ်ပိုင်ဆုံးဖြတ်ခြင်းကိုအားကိုးခဲ့လျှင် ပြသနာပေါင်းစုံကိုဖိတ်ခေါ်နေခြင်းပင်ဖြစ်သည်။

 ရှင်ဘုရင်ရှောလုမင်း၏အကြောင်းတွင် မိမိကိုယ်ကိုယုံကြည်ကိုးစားခြင်းကြောင့် အကျိုးဆက်သည် အလျင်အမြန်လိုက်လာခဲ့သည်။ ရှမွေလသည် ရှောလုကိုဘိသိက်ပေးပြီး ဘုရားရှင်၏လူမျိုးအတွက် ဘုရားအရာ ခန့်ခဲ့သည်။ (၁ရာ၊ ၁ဝး၁) နောက်တွင် အထူးသောအကြံပေးခြင်းကိုပေးခဲ့သည်။ (၁ရာ၊ ၁ဝး၈)။ သို့သော် ရှောလုသည် နာခံခြင်းမရှိပါ။

 ရှောလု၏အကြောင်းနောက်တစ်ဆင့်ကိုဖတ်ပါ။ ၁ရာ၊ ၁၃း၁-၁၄ ကိုဖတ်ပါ။ ရှောလုသည် မိမိအတတ်နှင့် မိမိစူးပြီး မည်သို့ကျွမ်းထိုးကျခဲ့သနည်း။

------------------------------------------------- -------------------------------------------------

 ရှောလုကျဆုံးသွားရခြင်းအဆင့်သုံးဆင့်ရှိသည်။ ဘုရင်ဖြစ်လာ သည်နောက် မိမိကိုယ်ကိုသာ ကိုးစားမှု ပြုလာခဲ့သည်။ အဆင့်အဆင့်တိုင်း၌ မကောင်းခဲ့သည်မဟုတ်ပါ။ ထိုအဆင့်တိုင်း၌အစပျိုးပြီး ဘုရားရှင်ကိုမှီခို ခြင်းကိုရပ်သွားခြင်းဖြစ်သည်။ ရှောလုကျဆုံးသွားရခြင်းအဆင့်ဆင့်အစဉ် အတိုင်းကိုသတိပြုနိုင်ပါသည်။

၁။ ရှောလုသည် ‘လူများတို့သည် အကျွန်ုပ်ထံမှထွက်ပြေးကြောင်း၊ ကိုယ်တော်သည် ချိန်းချက်သော အချိန်၌မရောက်လာကြောင်း (၁ရာ၊ ၁၃း၁၁) ကိုသူသိမြင်သောအခါ’ ဟုပြောခဲ့သည်။ ရှောလုသည် စိတ်ဖိစီးခံရ၍ မိမိ၏အမြင်ဖြင့်ဆုံးဖြတ်ခဲ့သည်။

၂။ ရှောလုသည် ‘ငါမြင်၏’ ထိုနောက်ငါပြော၏ဟူ၍အဆင့်ထက် ဖိလိတ္တိလူတို့အောင်နိုင်တော့မည်ကို မိမိအထင်နှင့်ပင်ဆုံးဖြတ်သည်။ (၁ရာ၊ ၁၃း၁၂)။ မျက်စိနှင့်မြင်သောအရာကို ပါးစပ်ဖြင့်ပြောထွက်ခဲ့သည်။ အခြေအနေကို မိမိကိုယ်တိုင်ဆုံးဖြတ်သည်။

၃။ ရှောလုသည် ငါသိမြင်သည်၊ ငါပြောသည်၊ ထိုမှတစ်ဆင့် ‘ငါထင် သည်’ စသည်စသည်ဖြင့် အဆင့်ဆင့် ဖြစ်လာခဲ့သည်။ (၁ရာ၊ ၁၃း၁၂)။ ရှောလုအထင်သည် သူ၏စိတ်ခံစားရမှုသို့အသွင်ပြောင်းပုံဖော်လိုက်သည်။

 ကျွန်ုပ်တို့အားလုံးလည်း ထိုနည်းတူပြုတတ်ကြသည်။ လူသား၏ အမြင်ဖြင့် အားထားတတ်ကြသည်။ လူသား၏အတွေးအခေါ်ဖြင့် ဆက်လက် လုပ်ဆောင်သွားစေသည်။ မိမိခံစားမှုအဖြစ်ပုံဖော်သွားကာ မိမိကိုယ်ကို ကိုးစားယုံကြည်တော့သည်။ နောက်တွင်ခံစားရသည့်အတိုင်းလုပ်ဆောင်ကြ သည်။

ရှောလုသည် မိမိ၏ဆုံးဖြတ်ချက်အပေါ် လွယ်လွယ်ကူကူပင် ဆက်လက်လုပ်ဆောင်သည်ဟု သင်ထင်ပါသလား။ နားအာရုံ၌ ဘုရားရှင်သတိပေးနေလျက်ပေးနေဆဲ၊ သူသည် လွယ်လွယ်ကူကူပင် မိမိသဘော အတိုင်း လုပ်ဆောင်ခဲ့သည်။ ကျွန်ုပ်တို့သည် မပြည့်စုံသူလူသားများဖြစ်နေသည်ကို သိနေပါလျက် အဘယ်ကြောင့် မိမိကိုယ်ကိုအားကိုးရသနည်း။ ကျွန်ုပ်တို့၏ခွန်အားအတတ်ထက် ဘုရားရှင်၏အမိန့်တော်ကိုကိုးစားယုံကြည် နိုင်ရန် မည်သို့ပြုလုပ်နိုင်မည်နည်း။

ကြာသပတေးနေ့ စက်တင်ဘာလ ၁၅ ရက်

အစားထိုးခြင်း

 ယမန်နေ့သင်ခန်းစာအရ၊ ဘုရားရှင်ကိုဆက်ကပ်နေရင်း ကျွန်ုပ်တို့ သည် မိမိကိုယ်ကိုအားကိုးလာသော သဘောများရှိတတ်သည်။ ဘုရား၏နေရာကို အခြားအရာများအစားထိုးလာတတ်ကြသည်။ အချို့သူများ စိတ်ဖိစီးခံလာရ သောအခါမှာ စျေးဝယ်ထွက်ပြီး စိတ်သက်သာရာရအောင်ပြုလုပ်ကြသည်။ လုံလောက်မှု မရှိဟုခံစားရသူများသည် ကျော်ကြားမှုကိုရှာဖွေလာကြသည်။ ဇနီးခင်ပွန်းနှင့် အဆင်မပြေ ဖြစ်လာသူတို့သည် မိမိတို့ကိုစိတ်ပျော်ရွင်စေနိုင်အောင် အခြားသူကိုရှာဖွေတတ်ကြသည်။

 ကျွန်ုပ်တို့ပြုလုပ်သမျှသည် စိတ်ဖိစီးမှုကိုဖြေလျှော့သွားနိုင်ပါသည်။ သို့သော် ထိုအရာအားလုံးသည် နောင်တစ်ချိန်အခြေအနေကိုတည်ငြိမ်အောင် မထိန်းထားနိုင်ပါ။ အားလုံးသောအခြေအနေကို တည်ငြိမ်စေ နိုင်သော အရာမှာ ဘုရားတန်ခိုးဖြစ်သည်။ ပြသနာမှာ ကျွန်ုပ်တို့သည် အချိန်များစွာ ဘုရား ကိုကိုးစားရမည်ထက် အခြားအရာကိုကိုးစားတတ်ခြင်းပင်ဖြစ်သည်။

 ဘုရားအစား အစားထိုးတတ်သောအကြောင်းအရာအဆင့်သုံးဆင့်မှာ၊

၁။ လူတို့၏သတ်မှတ်သောစည်းမျဉ်းနှင့် အတိတ်၏တွေ့ကြုံခံစားခြင်းအပေါ် အားကိုးခြင်း။

၂။ ဘုရားရှင်အဖြေထုတ်ပေးခြင်းကို မိမိတို့အတွေးအခေါ်ဖြင့်ပိတ်ဆို့ပစ် လိုက်ခြင်း။

၃။ ဘုရားရှင်၏တန်ခိုးတော်ကိုလိုအပ်နေသောအချိန်၌ဘုရားကိုရှောင်ထွက်၊အရေးမလုပ်ခြင်းတို့ဖြစ် သည်။

 ဇာခရိသည် ကျွန်ုပ်တို့ကိုအကူအညီပေးထားသည်။ ဘုရားရှင်၏ ကိုယ်စား အခြားအရာများကို ကျွန်ုပ်တို့ အစားထိုးရန်ရှိလာလျှင် သတိပြုရမည်မှာ နှစ်ပေါင်းများစွာ ဗာဗုလုန်တိုင်းပြည်သို့ဖမ်းသွားချုပ်ထားခြင်းကို ခံရပြီးနောက် ယေရုရှလင်မြို့ရှိဗိမာန်တော်ကို ပြန်လည်ပြုပြင်ရန်အခွင့်ရကြ သည်။ သို့သော်အဖျက်အမှောက် လုပ်ရပ်များစွာနှင့်ရင်ဆိုင်ကြရသည်။ (ဧဇရ ၄-၆ ကိုဖတ်ပါ)။ သို့ဖြစ်၍ ဇာခရိသည်အားပေးသောစကားနှင့် ဇေရုဗဗေလ ထံသို့ပေးပို့အားပေးခဲ့သည်။ မည်သူသည် ယေရုရှလင်ဗိမာန်တော်ကို ဆောက်လုပ် ရာ၌ အထူးပါရှိ နေကြောင်းကို သတိပေးခဲ့သည်။

 ယင်းသတင်းစကားကို ဇာခရိ ၄ တွင်ဖတ်ပါ။ ဇာခရိ ၄-၆ ၌ ဘုရားရှင်မိန့်တော်မူသောစကားတော်၏ အဓိပ္ပာယ်မည်သို့ရှိသနည်း။ တည်ဆောက်ခြင်းအမှုပြီးမြောက်အောင် သန့်ရှင်းသောဝိညာဉ်တော်၏ သက်ရောက်မှုမည်သို့ရှိသနည်း။ သန့်ရှင်းသောဝိညာဉ်တော်၏လုပ်ဆောင် ချက်နှင့် ကျွန်ုပ်တို့လက်တွေ့ လုပ်သော အရာ မည်သို့ပတ်သက်ဆက်နွယ်ပါ သနည်း။

------------------------------------------------- -------------------------------------------------

 ဘုရားရှင်သည် ဗိမာန်တော်တည်ဆောက်ခြင်းအမှုအတွက် ဆန့်ကျင် ခြင်းလည်းမပြု၊ ဇေရုဗဗေလကို လည်း စိတ်သက်သာစေရန် မည်သို့မျှ ပြုတော်မူခြင်းမရှိပါ။ ကျွန်ုပ်တို့ကိုဆန့်ကျင်သောအရာတိုင်းကိုလည်း ဘုရားရှင် အမြဲကာကွယ်ပေးမည်မဟုတ်ပါ။ ဆန့်ကျင်မှုများတွေ့လာရသောအခါ၌ ဘုရားရှင်သည် ထိုဆန့်ကျင်မှုကို အသုံးချပြီး ပြင်းထန်သောသင်ခန်းစာများနှင့် ကျွန်ုပ်တို့ကိုသွန်သင်ပေးလိမ့်မည်။

 စိတ်ဖိစီးခြင်းရောက်လာသောအခါမှာ ပထမဦးဆုံးသင်မည်သည့် အရာကိုပြုလုပ်မည်နည်း။ ဘုရားရှင်ထံ ဆက်ကပ်မည်လား။ သင်၏အဖြေ သည် သင်၏အကြောင်းအရာကိုပြောပြပြီး သင်ကိုယ်တိုင် သင်ယူရမည့်အရာနှင့် ပြုပြင်ပြောင်းလဲရမည့်အရာကို ဖော်ပြပေးနေပါမည်လား။

သောကြာနေ့ စက်တင်ဘာလ ၁၆ ရက်

ဆက်လက်လေ့လာရန်။

 ဘုရားရှင်ကိုအပ်နှံခြင်းသဘောသည် မိမိ၏အတ္တကိုသေစေခြင်း သဘောဖြစ်သည်။ တခြားသူ အတွက်ကူညီပေးရန် အခွင့်အရေးကိုလမ်းဖွင့် ပေးသည်။ ဆက်ကပ်ခြင်းမရှိသောအသက်တာ၌ ဘုရားရှင် အတွက် မည်သို့မျှ ပါဝင်လုပ်ဆောင်နိုင်ခြင်းရှိမည်မဟုတ်ပါ။ ခမည်းတော်ထံသို့ ကျွန်ုပ်တို့ ဆက်ကပ်အပ်နှံခြင်း သဘောမှာ ဘုရားရှင်၏နှုတ်ကပတ်တော်နှင့်တန်ခိုးတော် ကိုယုံကြည်ခြင်းဖြစ်သည်။ နှုတ်ထွက်စကားတော်နှင့် ကိုယ်တော်၏တန်ခိုးကို ဘေးဖယ်ထားလျက် မိမိကိုယ်ကိုကိုးစားရာရောက်သွား၍ အလွန်အန္တရာယ် များသော လုပ်ရပ်ဖြစ်သည်။ ဘုရားသခင်ကိုဆက်ကပ်ခြင်းအသက်တာသည် ခရစ်တော်နှင့်တူညီသော အသက်တာ ဖြစ်သည်။ ကိုယ်တော်သည် ပြင်းထန် သောစစ်ကြောခြင်းကိုအခွင့်ပေးပြီး သူ့အားကိုးစားရန်သွန်သင်ပါသည်။

 ‘ဧလိ၏ပျက်ကွက်သောဆုံးမခြင်းသည် တိုင်းပြည်တွင်းရှိ ဖခင် မိခင်များအားလုံးကိုထိခိုက်စေပါသည်။ သန့်ရှင်းခြင်းမရှိသောတာဝန်ကို မလေးစားသောအခါမှာ သားများတို့၏လုပ်ရပ်ကြောင့် အကျိုးကိုရိတ်သိမ်း ရတော့သည်။ သားသမီးတို့၏အားနည်းချက်အတိုင်း ခွင့်ပြုထားသောမိဘများတို့သည် ဘုရားသခင် ရှေ့တော်၌ အပြစ်ရှိ၏။ ထိုအပြစ်အတွက် မည်သည့် အလှူပူဇော်သကာနှင့်မျှဖြေ၍မရနိုင်ပါ။’

 --ဝဝဝ--